bg en kk en bg ru bg bg ru bg bg bg bg bg ru bg ru bg ru bg bg ru hbs_lat bg bg bg bg bg mk mk bg ru bg bg bg bg bg mk ru bg bg ru bg ru bg bg bg bg bg ru bg bg bg bg bg bg bg bg bg bg bg bg bg bg ru bg uk en en nl en nl en bg bg bg bg bg en bg bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg bg bg bg bg bg bg bg bg bg bg bg ru bg bg bg bg bg bg bg bg bg bg ru bg bg bg bg bg bg bg bg bg hbs_cyr bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg bg ru bg bg bg bg ru bg bg bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg ru bg bg bg bg bg bg bg bg bg bg bg bg ru bg be ru ru bg bg bg bg bg bg bg bg ru ru bg ru ru ru bg bg bg ru bg bg bg bg bg ru bg ru ru ru bg bg bg bg bg bg bg bg bg bg bg ru bg ru ru ru bg bg bg bg bg bg bg bg bg ru bg ru ru ru bg bg bg ru bg bg bg bg bg ru bg ru bg bg ru bg ru bg ru bg bg bg bg ru ru bg bg bg bg hbs_cyr bg bg bg en bg bg bg ru en bg bg bg bg bg bg ru uk bg ru bg bg ru bg bg bg bg ru bg ru bg uk ca en bg en en bg bg bg bg bg en ru bg bg en bg bg hbs_cyr hbs_cyr bg bg bg bg bg bg bg ru ru bg bg bg bg en fr en it es
Препоръка за работа: искане и изготвяне (+ примери)
__CONFIG_colors_palette__{"active_palette":0,"config":{"colors":{"f3080":{"name":"Main Accent","parent":-1},"f2bba":{"name":"Main Light 10","parent":"f3080"},"trewq":{"name":"Main Light 30","parent":"f3080"},"poiuy":{"name":"Main Light 80","parent":"f3080"},"f83d7":{"name":"Main Light 80","parent":"f3080"},"frty6":{"name":"Main Light 45","parent":"f3080"},"flktr":{"name":"Main Light 80","parent":"f3080"}},"gradients":[]},"palettes":[{"name":"Default","value":{"colors":{"f3080":{"val":"rgb(23, 23, 22)"},"f2bba":{"val":"rgba(5, 4, 7, 0.5)","hsl_parent_dependency":{"h":266,"l":0.02,"s":0.29}},"trewq":{"val":"rgba(5, 4, 7, 0.7)","hsl_parent_dependency":{"h":266,"l":0.02,"s":0.29}},"poiuy":{"val":"rgba(5, 4, 7, 0.35)","hsl_parent_dependency":{"h":266,"l":0.02,"s":0.29}},"f83d7":{"val":"rgba(5, 4, 7, 0.4)","hsl_parent_dependency":{"h":266,"l":0.02,"s":0.29}},"frty6":{"val":"rgba(5, 4, 7, 0.2)","hsl_parent_dependency":{"h":266,"l":0.02,"s":0.29}},"flktr":{"val":"rgba(5, 4, 7, 0.8)","hsl_parent_dependency":{"h":266,"l":0.02,"s":0.29}}},"gradients":[]},"original":{"colors":{"f3080":{"val":"rgb(23, 23, 22)","hsl":{"h":60,"s":0.02,"l":0.09}},"f2bba":{"val":"rgba(23, 23, 22, 0.5)","hsl_parent_dependency":{"h":60,"s":0.02,"l":0.09,"a":0.5}},"trewq":{"val":"rgba(23, 23, 22, 0.7)","hsl_parent_dependency":{"h":60,"s":0.02,"l":0.09,"a":0.7}},"poiuy":{"val":"rgba(23, 23, 22, 0.35)","hsl_parent_dependency":{"h":60,"s":0.02,"l":0.09,"a":0.35}},"f83d7":{"val":"rgba(23, 23, 22, 0.4)","hsl_parent_dependency":{"h":60,"s":0.02,"l":0.09,"a":0.4}},"frty6":{"val":"rgba(23, 23, 22, 0.2)","hsl_parent_dependency":{"h":60,"s":0.02,"l":0.09,"a":0.2}},"flktr":{"val":"rgba(23, 23, 22, 0.8)","hsl_parent_dependency":{"h":60,"s":0.02,"l":0.09,"a":0.8}}},"gradients":[]}}]}__CONFIG_colors_palette__
Работа по време на криза
5 причини за напускане на работа през 2022-ра
Информационно претоварване на работното място: техники за справяне
Коя от тези 4 стратегии за управление на времето е подходяща за вас?
Търсене на работа в LinkedIn: 7 съвета
Кандидатстване за няколко позиции в една компания
Преодоляване на притеснение преди интервю за работа: 13 техники
Трябва да поискаш или да напишеш препоръка за работа?
И двете задачи могат да бъдат трудни.
При искане на препоръка за работа, трябва да решиш кой може да ти даде добра референция (препоръка) и да знаеш как да формулираш искането си.
Ако пък трябва да напишеш препоръка за работа, трябва да знаеш как да я форматираш и каква информация да включиш в нея.
Виж какво представлява препоръката за работа. След това последвай съветите ни как да поискаш и как да напишеш добра препоръка за работа.
Бърз достъп до съдържанието на статията
Съдържание на препоръката за работа
Кога ти е необходима препоръка за работа
Искане на препоръка за работа
Как да поискаш препоръка за работа
Кога да предоставиш препоръките си за работа
Какво да включиш в препоръката за работа
Форматиране на препоръката за работа
Какво представлява препоръката за работа
За разлика от останалата част от кандидатурата ти - автобиография и мотивационно писмо, препоръката за работа е информация за теб, предоставена от независим, външен източник, т.нар. референт.
Референтът обикновено е бивш твой работодател, пряк ръководител, колега или клиент, който може да каже нещо положително за теб и е добре запознат с професионалните ти качества и постижения.
Препоръката е кратък текст, обикновено от половин до една страница, описващ твоя професионален опит, умения и качества по положителен начин.
Целта ѝ е да обясни на четящия я защо трябва да избере теб и какво те прави подходящ за позицията, за която кандидатстваш.
Съдържание на препоръката за работа
Заеманата от теб позиция, в която те познава и оценява референта ти
Описание на отговорностите ти на тази позиция
Продължителността на стажа ти в компанията
Твоите умения, силни качества и принос към организацията
Има няколко вида препоръки за работа:
Писмена препоръка на хартиен носител
Писмена препоръка, предоставена по имейл
Препоръка в LinkedIn профила ти
Кога ти е необходима препоръка за работа
Нуждаеш се от препоръка за работа, когато кандидатстваш за нова позиция.
Препоръката може да бъде поискана от компанията, в която кандидатстваш за работа, или можеш да я предоставиш без да ти е поискана.
Добрите практики предполагат потенциалния ти работодател винаги да иска съгласието ти преди да се свърже с твои бивши работодатели за получаване на информация за теб, и да изчака ти да му предоставиш конкретни имена и координати на хора за контакт.
Това обаче се случва рядко в България.
Обикновено потенциалния ти работодател се свързва директно с бивш (а понякога дори и с настоящия ти!) работодател, още дори преди да знаеш, че си избран за интервю.
Виждали сме да го правят и малки български, и големи международни компании.
Искане на препоръка за работа
Избери подходящите хора, които да ти дадат препоръка за работа
Не се ограничавай само до бивши работодатели и ръководители. Твои колеги, бивши преподаватели или дори клиенти – всички те могат да предоставят силни препоръки.
Направи списък с имената и позициите им, както и информацията за връзка с всеки от тях.
Това следва да са хора, които имат положително отношение към теб, и желаят и могат да ти дадат наистина добра препоръка.
Ако не си в добри отношения с някой от работодателите си, не му искай препоръка и не предоставяй контактите му на потенциален работодател.
Как да поискаш препоръка за работа
Ето няколко съвета как да поискаш препоръка за работа от твоите потенциални референти:
Твоите референти ти правят услуга. Дай им време, за да се подготвят, и ако е необходимо, да ти изготвят писмена препоръка за работа.
Реши как ще ги помолиш за препоръка за работа
Ако помолиш някого лично или по телефона, има голяма вероятност да не може да ти откаже, но пък рискуваш да го накараш да се почувства неудобно, ако не иска да го прави.
Отправянето на искане за препоръка за работа по имейл не е толкова лично, но пък дава възможност на референта ти да обмисли искането ти.
Прецени кой начин да ползваш, в зависимост от човека, когото ще помолиш.
Независимо кой начин избереш, дай възможност на потенциалния ти референт да откаже.
"Смяташ ли, че познаваш моята работа достатъчно добре, за да ми дадеш добра препоръка?"
"Ще имаш ли време, за да ми дадеш положителна препоръка за работа?"
По този начин той би могъл да откаже, ако няма време или желание да ти даде реална и добра препоръка за работа.
Кажи на референтите си за каква позиция кандидатстваш
Ако ти трябва препоръка за конкретна позиция, изпрати им обявата за работа или кратко описание на евентуалните ти задължения на нея.
Обясни защо молиш точно тях
Помниш ли списъка с хора, които да помолиш за препоръка? Сега е времето да го използваш. В зависимост от позицията, за която кандидатстваш, избери от него най-подходящите референти.
Намери връзката между квалификациите на потенциалния ти референт и позицията, за която кандидатстваш.
"След като притежаваш успешно развиващ се бизнес, помислих, че в .............. (компанията, в която кандидатстваш) биха оценил високо препоръката ти."
Бъди открит по отношение на това, което искаш твоя референт да каже за теб.
Например: „Имайки предвид съвместната ни работа, мисля, че ти си подходящия човек, който може да говори за моите възможности в следните области: ....“
Можеш да му предоставиш всякаква информация по темата – от простичък списък до цяла чернова на препоръка за работа.
Колкото по-конкретен и подробен си, толкова повече ще го улесниш.
Предостави на човека, който те препоръчва, изрично разрешение да добавя или да изтрива части от предложената от теб чернова, ако прецени.
Така ще покажеш, че му имаш доверие.
"Това са просто насоки. Чувствай се свободен да правиш всякакви промени, ако прецениш, че е необходимо."
Предостави автобиографията си и линк към профила ти в LinkedIn
Така ще улесниш пишещия препоръката, ако се налага да споменава дати, позиции и твои задължения. Разбира се, автобиографията ти трябва да е актуална.
Информирай референтите си за резултата
След като изпратиш препоръките си на потенциални твои работодатели, не забравяй да благодариш на референтите си и периодично да ги информираш за резултата от кандидатстването ти или от търсенето ти на работа.
Кога да предоставиш препоръките си за работа
Обща препоръка на хартиен носител
Предостави я като сканиран файл заедно с автобиографията и мотивационното ти писмо при кандидатстването ти за работа.
Препоръка за конкретна позиция, предоставена по имейл
Този вид препоръка се дава, само когато кандидатстваш за конкретна свободна позиция и потенциалния ти работодател ти поиска препоръки.
В този случай помоли подходящи твои референти от изготвения ти вече списък да напишат имейл до конкретния служител, искащ препоръките.
Координати на хора, желаещи да те препоръчат в телефонен разговор
Най-доброто време за представяне на координатите им е в края на интервюто ти за работа, след като вече си предизвикал интереса на потенциалния работодател.
Координати могат да ти бъдат поискани или да бъдат предоставени от теб по твоя инициатива.
Ако препоръката за теб ще бъде получена чрез телефонен разговор, не бива да даваш на потенциалния си работодател името на твой референт без неговото разрешение и съгласие.
Човекът, който ти дава препоръка за работа, трябва предварително да знае, че някой може да се свърже с него.
Препоръка в LinkedIn профила ти
Още при изготвяне на автобиографията ти, постави в края ѝ линк към профила ти в LinkedIn и следното изречение: За повече информация, моля посетете профила ми в LinkedIn.
При тяхно желание, потенциалните ти работодатели ще влязат в профила ти и ще прочетат и препоръките за теб.
В тази наша статия ще намериш инструкции как да поискаш препоръка за работа в LinkedIn.
Примерни имейли - искане на препоръка за работа
Примерен имейл за искане на препоръка за работа от Управител/ Изпълнителен директор
Относно: Искане на препоръка за работа – Петър Петров
Пиша Ви с молба за предоставяне на препоръка за работа. В момента съм в процес на търсене на нова работа. Предвид впечатляващата история и реноме на АБВ АД, една препоръка от Вас би увеличила значително шансовете ми да намеря подходящата за мен позиция.
Започнах работа в АБВ АД веднага след завършването си на университета и през следващите 8 години опитът ми в компанията Ви ме превърна в усърден служител с много постижения и работни успехи. Ще бъда благодарен, ако сте в състояние и желаете да потвърдите моят трудов опит в ръководената от Вас компания.
Ако имате нужда от допълнителна информация, с радост ще Ви представя актуалната си автобиография и списък на уменията, които притежавам. Моят ръководител в АБВ АД беше г-н Иван Иванов. Той също може да Ви предостави допълнителна информация за качеството на моята работа във Вашата компания.
Благодаря Ви за времето и за всяка помощ, която можете да ми окажете!
Примерни имейли за искане на препоръка за работа от пряк ръководител
Относно: Искане на препоръка за работа – Петър Петров
Пиша ви с надеждата, че можете да ми предоставите препоръка за работа.
Докато работихме заедно в АБВ ООД, израснах като служител и качеството на работното ми представяне се подобри много, благодарение на наученото от Вас. Ако смятате, че бихте могъл и желаете да потвърдите моите умения и качества като служител, бих оценил високо Вашата помощ.
В момента съм в процес на търсене на нова работа и всяка положителна препоръка би била от голяма полза за мен. Ако имате нужда от допълнителна информация, като например актуалната ми автобиография или линк към профила ми в LinkedIn, ще се радвам да Ви ги предоставя.
Благодаря Ви предварително за отделеното време!
Относно: Искане на препоръка за работа – Петър Петров
Надявам се, че сте добре и че всичко върви гладко в АБВ ООД.
Пиша Ви, за да попитам дали бихте желали да ми дадете положителна препоръка за работа? Ако можете да потвърдите моите квалификации за работа и уменията, които придобих в АБВ ООД, бих бил наистина благодарен.
В процес на търсене на нова позиция като Маркетинг мениджър съм.
Очаквам с нетърпение да продължа да работя в тази сфера, като увелича отговорностите си, заемайки мениджърска позиция. Положителното Ви мнение за мен значително ще подобри възможностите ми за започване на такава работа.
Оставам на разположение, ако имате нужда от допълнителна информация относно моя опит. Прилагам и актуалната си автобиография.
Може да се свържете с мен на ppetrov@gmail.com или (000) 111-1234.
Благодаря за отделеното време и с нетърпение очаквам Вашия отговор!
Как си? Надявам се всичко да е ок при теб.
Чудех се дали би могъл да ми помогнеш в процеса по търсенето ми на работа, като ми напишеш препоръка. Работих на твое подчинение много години, така че една положителна препоръка от теб би могла, според мен, значително да подобри шансовете ми за намиране на нова работа.
Ако смяташ, че би могъл да кажеш няколко добри думи за моите умения и квалификации, и нямаш нищо против да го направиш, бих искал да дам контактите ти на евентуални мои бъдещи работодатели за справка. Разбира се, ще те уведомя предварително, ако някой от тях пожелае да се свърже с теб, за да си подготвен. Готов съм да ти изпратя и актуалната си автобиография, заедно с всяка друга информация, която би ти била от полза.
Благодаря ти предварително за всяка помощ, която можеш да ми окажеш! Ще бъда признателен!
Моля, уведоми ме дали си съгласен да бъдеш мой референт.
Изготвяне на препоръка за работа
Ако искаш да напишеш препоръка за някого или пък да подготвиш чернова на препоръка за теб самия, ето как да го направиш.
Какво да включиш в препоръката за работа
Напиши препоръката за работа като официално бизнес писмо.
Преди да започнеш да пишеш препоръката
Помоли кандидата за работа да ти изпрати автобиографията си или друга информация, които ще ти помогне да го опишеш по-точно. Можеш да поискаш и описание на позицията, за която кандидатства, както и информация за компанията.
Колкото повече информация имаш, толкова по-лесно ще ти бъде да напишеш добра препоръка за работа.
Информация за контакт и поздрав
Ако изготвяш препоръка на хартиен носител, тя трябва да започва с твоята информация за контакт (име, позиция, компания, телефонен номер, имейл), последвана от датата.
Ако препоръката е по имейл, включи информацията за контакт с теб в края на писмото след името си.
Ако пишеш препоръка за работа до конкретен човек или фирма, включи името им в поздрава.
Ако пишеш обща препоръка, просто да започни писмото си с първия параграф.
Първият параграф от препоръката за работа обяснява връзката ти с човека, който препоръчваш, откъде и откога го познаваш, както и защо можеш да му напишеш препоръка за работа.
Тук посочи и името на фирмата, в която сте работили, както и твоята и неговата тогавашни позиции там.
"Бях пряк ръководител на Петър Петров в АБВ ООД през последните пет години от работата му в компанията. Имам удоволствието да го препоръчам за длъжността Главен счетоводител в ГДЕ АД."
Следващите няколко параграфа от препоръката за работа съдържат информация за човека, за когото пишеш.
Ако можеш, посочи конкретни ситуации, в които си наблюдавал как искащият препоръка за работа успешно е използвал уменията си, за да допринесе за развитието на компанията.
Включи информация за личните характеристики на кандидата (чувство за хумор, търпение, увереност и др.) и специфичните „меки“ умения, които той притежава (отлични комуникативни умения, лидерски умения, организационни умения и др.).
Пиши за качества и умения, свързани с конкретната работа, за която кандидатства искащия препоръката.
Например, ако той кандидатства за мениджърска позиция, фокусирай се предимно  върху лидерските му умения.
В заключителния параграф изрази готовността си да предоставиш допълнителна информация и посочи твои телефонен номер и имейл, на които можеш да бъдеш намерен.
Можеш да повториш, че препоръчваш кандидата и си убеден, че ще се справи с работата.
Завърши препоръката за работа с името, позицията ти и твоя подпис.
Ако даваш препоръка за работа по имейл, просто напиши името си, а веднага след него и информацията за контакт с теб.
Форматиране на препоръката за работа
Препоръката за работа трябва да бъде повече от просто един, два параграфа. Едно такова кратко писмо би означавало, че не познаваш добре човека или не го препоръчваш наистина.
Препоръката за работа следва да е около 3-4 смислени и информативни параграфа, не повече от една страница.
Остави около 1 см. поле (margin) в горната, долната, лявата и дясната част на страницата и подравни текста си само отляво (както се подравняват повечето бизнес документи).
Използвай традиционен шрифт като Times New Roman, Arial или Calibri. Размерът на шрифта трябва да е между 10 и 12 pt, така че да е лесен за четене.
Примерни препоръки за работа
Примерни препоръки за работа от работодател
Примерна препоръка за работа, обясняваща съкращение
Петър Петров бе назначен в компанията ни на 1 юни 20XX. През времето, в което работеше при нас, той демонстрира всички качества, притежавани от успешните и талантливи служители.
Петър притежава отлична възможност за разбиране на нови концепции и винаги се стреми към поемане на допълнителни отговорности. По време на трудовия си стаж при нас, Петър се утвърди като истински професионалист, на когото винаги може да се разчита. Именно поради неговата професионална компетентност, неколкократно го пренасочвахме да замества Управителите на нашите клонове, когато отсъстваха.
За наше съжаление, поради наскоро настъпили икономически ограничения, трябваше да преструктурираме компанията ни и така да загубим и някои ценни служители, един от които е и Петър.
Бих го препоръчала без резерви за всяка позиция, която той реши да заеме. Убедена съм, че ще се справи чудесно с всичко, с което се захване.
Ако имате допълнителни въпроси, моля не се колебайте да се свържете с мен или да ми пишете на посочения имейл.
Примерна обща препоръка за работа
С настоящето писмо би искал да препоръчам Петър Петров за работа във Вашата организация.
Петър бе назначен в АБВ АД като административен асистент и работи при нас в периода 20XX - 20XX. Петър отговаряше за текстообработката, планирането на срещи и създаването на брошури, бюлетини и други маркетингови материали.
Петър притежава отлични комуникативни умения. Освен това той е изключително организиран, надежден и има висока компютърна грамотност. Петър може да работи самостоятелно и е в състояние да проследи изпълнението на възложените му задачи, за да гарантира, че работата ще се свърши качествено. Той помагаше и на колегите си по своя инициатива и по завършване на други фирмени проекти.
Смятам, че Петър би бил изключително ценен служител за всяка компания и има най-високата ми оценка за работата си.
Ако имате допълнителни въпроси, свързани с неговите задължения и квалификация, моля не се колебайте да се свържете с мен.
Примерна препоръка за работа по имейл за конкретна позиция
Относно: Препоръка за работа за Петър Петров
С радост научих, че Петър Петров кандидатства за длъжността Мениджър продажби в КЛМ АД.
Петър работи в АБВ ООД като Търговски представител от 20XX до 20XX. Той е изключително мотивиран търговец, който постоянно изпълняваше поставените му планове за продажби и бе отлично приет от клиентите ни.
Петър притежава и отлични лидерски умения. Въпреки, че беше Търговски представител в търговския ни отдел, той пое инициативата да обучава новоназначените служители там и така да помогне на екипа в развитие му. Препоръчвам го за ръководната позиция при Вас, като съм убедена, че ще вложи цялата си енергия и страст в работата си.
Ако възникнат въпроси или имате нужда от друга информация, моля свържете се с мен.
Примерни препоръки за работа от пряк ръководител
Примерна обща препоръка за работа
Относно: Препоръка за работа за Петър Петров
За мен е удоволствие да препоръчам Петър Петров за работа във Вашата организация. Познавам Петър от повече от две години, през които той работи като маркетинг асистент в отдела, който ръководя.
Петър е общителен и мотивиран служител, учи бързо и демонстрира способност да обработва големи обеми информация. Той притежава и талант да формулира по въздействащ начин информация и идеи, както във вербална, така и в писмена форма.
Петър също така е способен и готов да поема премерен и съгласуван риск. Особено впечатляваща е готовността му да поема инициатива, за да помогне на компанията да обслужва по-пълноценно своите клиенти.
Впечатлен съм от отношението му към работата и качествените резултати, които постигаше.
Препоръчвам Петър Петров за свободната позиция без никакви резерви. Убеден съм, че той ще се посвети на работата във Вашата организация и ще бъде ценен и продуктивен служител. Моля, уведомете ме, ако имате нужда от допълнителна информация.
Примерна препоръка за работа за конкретна позиция
С радост препоръчам Петър Петров за позицията Мениджър дигитален маркетинг в АБВ ООД. Като Маркетинг мениджър в A & B Media имах удоволствието да бъда ръководител на Петър, когато той работеше при нас като маркетинг специалист. Отговорен, точен и изключително интелигентен, Петър беше сред най-талантливите ни служители и аз напълно потвърждавам неговите квалификации и умения.
Бях впечатлена от познанията му и от отдадеността му да остане в крак с новостите. Петър съчетава аналитични умения със силна интуиция и работоспособност. Винаги можех да разчитам на него, за да спазим крайните ни срокове. През двете си години при нас той постигна многобройни постижения - увеличи трафика ни от социалните медии с 20%, намали отпадането на посетители от уебсайта ни с 10% и увеличи възвращаемостта на инвестициите ни в дигиталните ни кампании с 15%.
Петър беше и чудесен екипен играч. Позитивен, ангажиран и приятен за общуване, Петър създаде много положителни взаимоотношения с други колеги, както в нашия отдел, така и в цялата компания.
Уверено препоръчвам Петър и вярвам, че той ще бъде подходящо попълнение в АБВ ООД.
При нужда от допълнителна информация, моля пишете ми на maria@abmedia.com или ми се обадете на 000-555-5555.
Примерна препоръка за работа от колега
Примерна препоръка за работа по имейл за конкретна позиция
Като колега на Петър Петров в АБВ ООД в последните пет години, успях да видя в действие неговите умения за решаване на проблеми, трудолюбието и желанието му да направи всичко възможно, за да създаде продукт, който да превърне визията на клиента в реалност.
Петър бе пряко отговорен за задържането на клиентите ни с X процента и съм убеден, че именно неговата ангажираност бе причина компанията ни да привлече няколко големи нови клиенти, един от които е WakeUp например. (Спомняте ли си билбордовете им от това лято, за които всички говореха - това беше негов проект.)
Като колега, Петър с охота споделяше с нас времето и опита си, който включва 10 години опит в работа с InDesign, Illustrator и Photoshop. Освен това, неговият хумор и ведро настроение правеха дългите работни часове много по-ползотворни за целия ни екип.
Ще се радвам да отговоря на всички въпроси, които може да възникнат, относно неговите умения и опит.
Примерна препоръка за работа от възложител-клиент
Примерна обща препоръка за работа на хартиен носител
За мен е удоволствие да препоръчам Петър Петров. Познавам Петър от две години в качеството ми на асистент на Управителя в АБВ БГ. Петър работи заедно с мен по различни наши проекти и въз основа на постигнатите резултати, мога да го определя като един от най-добрите външни консултанти, които някога сме имали.
Петър се отличава с изключително качествената си работа - извършване и представяне на изключително детайлни проучвания и подробни доклади за нашите клиенти. Петър е изключително интелигентен и има превъзходни аналитични и комуникационни умения.
Ако представянето му в нашата компания е показателно за това как той ще се представя във Вашата, то е явно, че ще имате изключително добро попълнение в екипа си.
Ако мога да Ви предоставя допълнителна информация относно работното представяне и професионализма на Петър, моля не се колебайте да се свържете с мен на посочения по-горе имейл адрес.
Търсейки нови възможности, най-вероятно ще ти е необходима и препоръка за работа.
Напоследък все по-рядко, наистина, но все още се случва една добра препоръка да е от решаващо значение за получаване на предложение за работа.
Затова просто следвай съветите ни и ползвай примерните текстове, за да увеличиш шансовете си за започване на нова работа.
Как да създадеш профил в LinkedIn
Бизнес нетуъркинг при търсене на нова работа
{"email":"Email address invalid","url":"Website address invalid","required":"Required field missing"}
Абонирай се за електронния ни бюлетин!
__CONFIG_colors_palette__{"active_palette":0,"config":{"colors":{"30800":{"name":"Main Accent","parent":-1},"f2bba":{"name":"Main Light 10","parent":"30800"},"trewq":{"name":"Main Light 30","parent":"30800"},"frty6":{"name":"Main Light 45","parent":"30800"},"flktr":{"name":"Main Light 80","parent":"30800"}},"gradients":[]},"palettes":[{"name":"Default","value":{"colors":{"30800":{"val":"rgb(59, 136, 253)","hsl":{"h":216,"s":0.98,"l":0.61}},"f2bba":{"val":"rgba(59, 136, 253, 0.1)","hsl_parent_dependency":{"h":216,"s":0.98,"l":0.61,"a":0.1}},"trewq":{"val":"rgba(59, 136, 253, 0.3)","hsl_parent_dependency":{"h":216,"s":0.98,"l":0.61,"a":0.3}},"frty6":{"val":"rgba(59, 136, 253, 0.45)","hsl_parent_dependency":{"h":216,"s":0.98,"l":0.61,"a":0.45}},"flktr":{"val":"rgba(59, 136, 253, 0.8)","hsl_parent_dependency":{"h":216,"s":0.98,"l":0.61,"a":0.8}}},"gradients":[]},"original":{"colors":{"30800":{"val":"rgb(59, 136, 253)","hsl":{"h":216,"s":0.98,"l":0.61}},"f2bba":{"val":"rgba(59, 136, 253, 0.1)","hsl_parent_dependency":{"h":216,"s":0.98,"l":0.61,"a":0.1}},"trewq":{"val":"rgba(59, 136, 253, 0.3)","hsl_parent_dependency":{"h":216,"s":0.98,"l":0.61,"a":0.3}},"frty6":{"val":"rgba(59, 136, 253, 0.45)","hsl_parent_dependency":{"h":216,"s":0.98,"l":0.61,"a":0.45}},"flktr":{"val":"rgba(59, 136, 253, 0.8)","hsl_parent_dependency":{"h":216,"s":0.98,"l":0.61,"a":0.8}}},"gradients":[]}}]}__CONFIG_colors_palette__
Съгласен/а съм информацията, която предоставям, да бъде обработвана с цел получаване на периодичен електронен бюлетин и на маркетингови съобщения по имейл | Поверителност
Работа по време на криза
__CONFIG_colors_palette__{"active_palette":0,"config":{"colors":{"f3080":{"name":"Main Accent","parent":-1},"f2bba":{"name":"Main Light 10","parent":"f3080"},"trewq":{"name":"Main Light 30","parent":"f3080"},"poiuy":{"name":"Main Light 80","parent":"f3080"},"f83d7":{"name":"Main Light 80","parent":"f3080"},"frty6":{"name":"Main Light 45","parent":"f3080"},"flktr":{"name":"Main Light 80","parent":"f3080"}},"gradients":[]},"palettes":[{"name":"Default","value":{"colors":{"f3080":{"val":"rgba(23, 23, 22, 0.7)"},"f2bba":{"val":"rgba(23, 23, 22, 0.5)","hsl_parent_dependency":{"h":60,"l":0.09,"s":0.02}},"trewq":{"val":"rgba(23, 23, 22, 0.7)","hsl_parent_dependency":{"h":60,"l":0.09,"s":0.02}},"poiuy":{"val":"rgba(23, 23, 22, 0.35)","hsl_parent_dependency":{"h":60,"l":0.09,"s":0.02}},"f83d7":{"val":"rgba(23, 23, 22, 0.4)","hsl_parent_dependency":{"h":60,"l":0.09,"s":0.02}},"frty6":{"val":"rgba(23, 23, 22, 0.2)","hsl_parent_dependency":{"h":60,"l":0.09,"s":0.02}},"flktr":{"val":"rgba(23, 23, 22, 0.8)","hsl_parent_dependency":{"h":60,"l":0.09,"s":0.02}}},"gradients":[]},"original":{"colors":{"f3080":{"val":"rgb(23, 23, 22)","hsl":{"h":60,"s":0.02,"l":0.09}},"f2bba":{"val":"rgba(23, 23, 22, 0.5)","hsl_parent_dependency":{"h":60,"s":0.02,"l":0.09,"a":0.5}},"trewq":{"val":"rgba(23, 23, 22, 0.7)","hsl_parent_dependency":{"h":60,"s":0.02,"l":0.09,"a":0.7}},"poiuy":{"val":"rgba(23, 23, 22, 0.35)","hsl_parent_dependency":{"h":60,"s":0.02,"l":0.09,"a":0.35}},"f83d7":{"val":"rgba(23, 23, 22, 0.4)","hsl_parent_dependency":{"h":60,"s":0.02,"l":0.09,"a":0.4}},"frty6":{"val":"rgba(23, 23, 22, 0.2)","hsl_parent_dependency":{"h":60,"s":0.02,"l":0.09,"a":0.2}},"flktr":{"val":"rgba(23, 23, 22, 0.8)","hsl_parent_dependency":{"h":60,"s":0.02,"l":0.09,"a":0.8}}},"gradients":[]}}]}__CONFIG_colors_palette__
FOR JOB HUNTERS | 2016-2022 Clean Canvas Ltd.
Моля, влезте отново. Страницата за вход ще се отвори в нов раздел. След като влезете, можете да го затворите и да се върнете обратно на тази.
Използваме "бисквитки", за да улесним работата със сайта. ОК ли си? ДАНЕ
Функционалните бисквитки помагат за изпълнението на определени функционалности, като споделяне на съдържание от сайта в социалните мрежи и др.
Бисквитките за ефективност се използват за разбиране и анализ на ключовите показатели за ефективната работа на сайта, което помага за осигуряване на по-добро потребителско изживяване за посетителите.
Аналитичните бисквитки се използват, за да се разбере как посетителите си взаимодействат със сайта. Те набавят информация за различни показатели, напр. брой на посетители, степента на отпадане, източник на трафик, и т.н.
Рекламните бисквитки се използват, за да предоставят на посетителите подходящи реклами. Те проследяват поведението на посетителите в сайтовете и събират информация, за да предоставят персонализирани реклами.
Други бисквитки са тези, които все още не са класифицирани в отделна категория.